钦定古今图书集成/理学汇编/文学典/第122卷 > 《送区册序》前人
## 钦定古今图书集成/理学汇编/文学典/第122卷 > 《送区册序》前人

阳山，天下之穷处也。陆有丘陵之险，虎豹之虞；江流
悍急，横波之石，廉利侔剑戟，舟上下失势，破碎沦溺
者往往有之。县郭无居民，官无丞尉，夹江荒茅篁竹
之间，小吏十馀家，皆鸟言夷面。始至，言语不通，画地
为字，然后可告以出租赋，奉期约。是以宾客游从之
士，无所为而至。愈待罪于斯，且半岁矣。有区生者，誓
言相好，自南海挐舟而来，升自宾阶，仪观甚伟。坐与
之语，文义卓然。庄周云：“逃空虚者，闻人足音，跫然而
喜矣。”况如斯人者，岂易得哉！入吾室，闻《诗》《书》仁义之
说，欣然喜，若有志于其间也。与之翳嘉林，坐石矶，投